K O R R A L D U S

Haapsalu,					                                  13. veebruar 2013 nr 70

Projekteerimistingimuste kinnitamine 
(Oja tn 17, Haapsalu)

Läbi vaadanud OÜ Kalavara poolt Haapsalu Linnavalitsusele esitatud taotluse Oja tn 17 kinnistul asuva külmhoone laiendamisprojekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Oja tn 17 kinnistul külmhoone laiendamisprojekti projekteerimistingimused nr 4-13 (lisatud).
2.	Korraldus teha teatavaks OÜ Kalavara`le (kalavara1@gmail.com) korralduse koopia saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   13.02.2013.a. korraldusele nr 70

PROJEKTERIMITINGIMUSED nr 4-13
KÜLMHOONE LAIENDAMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Oja tn 17, Haapsalu, Läänemaa
KINNISTU     
katastritunnus:                  18301:018:0570
registriosa number:           992832/9228 
pindala:                             2641m2
omanik:                             OÜ Kalavara

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Pargi tn 2 maa-ala detailplaneering kehtestatud Haapsalu Linnavalitsuse 4.04.1997 korraldusega nr 203. Planeering oli krundi moodustamise aluseks.
1.4	Katastriüksuse sihtostarve: ärimaa.
1.5	Krundi üldplaneeringujärgne juhtfunktsioon: ärimaa.
1.6	Kinnistul paiknevate ehitiste loetelu ehitisregistri andmetel: külmhoone reg nr 105003451.

2.	Linnaehituslikud ja arhitektuursed nõuded projekteerimiseks
2.1	ÜLDIST: lammutamisele lähevad olemasoleva külmhoone lõunapoolne osa koos estakaadiga ja krundil paiknevad ebaseaduslikud abihooned. Projekteeritakse ca 16x20m pinnaga juurdeehitust külmhoonele. 
2.2	HOONESTUSALA: vt lisa – asendiskeem. Kavandatakse olemasoleva külmhoone pikendamist ca 20 meetri võrra. 
2.3	HOONE KAUGUS TÄNAVAPOOLSEST KRUNDIPIIRIST: olemasolev külmhoone paikneb kinnistu tänavaäärsel piiril. Juurdeehitus võib samuti asuda kinnistu piiril. Soovitavalt võiks juurdeehituse projekteerida tagasiastega, kuna tänavamaa on antud kohas kitsas ja tagasiaste võimaldaks krundi pinda paremini ära kasutada, nt parkimiskohtadeks. 
2.4	KRUNDI LUBATAV SUURIM EHITUSALUNE PIND: käesolevate projekteerimistingimustega lubatud juurdeehituse suurim ehitusalune pind – 
1200 m2 (45%).
2.5	EHITISTE LUBATUD SUURIM KÕRGUS: olemasoleva külmhoone kõrgus. 
2.6	KORRUSTE ARV: 1. 
2.7	KATUSETÜÜP: juurdeehitus projekteerida olemasoleva külmhoone katusega analoogse kahepoolse kaldkatusega. 
2.8	KATUSEKALLE: analoogne olemasoleva külmhoone katuse kalletega.
2.9	KATUSEKATE: plekk. 
2.10	HARJAJOON/RÄÄSTAJOON: paralleelne Oja tänavaga.  
2.11	AKNAD JA UKSED: vastavalt vajadustele, määrata projektiga. 
2.12	VÄLISVIIMISTLUS: plekk, võib olla analoogne olemasoleva hoonega. 
2.13	PIIRDED JA VÄRAVAD: projekteerida krundi piirded (metallvõrk, plekk jms). 
2.14	PARKIMINE: projektis näidata ära parkimine ja külmhoone teenindamiseks vajalik transpordi liikumine krundil. 
2.15	TULEOHUTUS: tagada ehitise vastavus tuleohutusnõuetele.
2.16	KÕRGUSLIK SIDUMINE: määrata +-0.00. 
2.17	HEAKORD: anda krundi pinnakatted (teed, platsid), sajuvete ärajuhtimise lahendus, õueala välisvalgustus,  prügikonteinerite asukoht, lammutustöödega seonduv jms. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
5.4	Hoonete ja rajatiste sidumine anda koordinaatidega L-EST97 koordinaatsüsteemis. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: Oja tn 17 asendiskeem 1 lehel